CELEX: 32011R0469
Language: sl
Date: 2011-05-13 00:00:00
Title: Izvedbena uredba Sveta (EU) št. 469/2011 z dne 13. maja 2011 o spremembi Uredbe (ES) št. 1292/2007 o uvedbi dokončne protidampinške dajatve na uvoz folije iz polietilen tereftalata (PET) s poreklom iz Indije

17.5.2011   
            
            
               SL
            
            
               Uradni list Evropske unije
            
            
               L 129/1
            
         IZVEDBENA UREDBA SVETA (EU) št. 469/2011
   z dne 13. maja 2011
   o spremembi Uredbe (ES) št. 1292/2007 o uvedbi dokončne protidampinške dajatve na uvoz folije iz polietilen tereftalata (PET) s poreklom iz Indije
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) (v nadaljnjem besedilu: osnovna protidampinška uredba) in zlasti členov 9(4) in 14(1) navedene uredbe,
   ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (2) (v nadaljnjem besedilu: osnovna protisubvenicijska uredba) in zlasti člena 18(1) navedene uredbe,
   ob upoštevanju predloga, ki ga je po posvetovanju s svetovalnim odborom predložila Evropska komisija (v nadaljnjem besedilu: Komisija),
   ob upoštevanju naslednjega:
   1.   POSTOPEK
   
   
               (1)
            
            
               Po preiskavi (v nadaljnjem besedilu: prvotna protisubvencijska preiskava) je Svet 10. decembra 1999 z Uredbo (ES) št. 2597/1999 uvedel dokončno izravnalno dajatev na uvoz folije iz polietilen tereftalata (PET) s poreklom iz Indije (3). Po protidampinški preiskavi (v nadaljnjem besedilu: prvotna protidampinška preiskava) in po uvedbi začasne protidampinške dajatve z Uredbo Komisije (ES) št. 367/2001 24. februarja 2001 (4) je bila z Uredbo (ES) št. 1676/2001 (5) uvedena dokončna protidampinška dajatev na folijo iz PET s poreklom iz Indije.
            
         
               (2)
            
            
               Dne 8. marca 2006 sta bili objavljeni dve uredbi Sveta glede uvoza folije iz PET s poreklom iz Indije: Uredba (ES) št. 367/2006 (6), ki je sledila pregledu zaradi izteka ukrepa in ohranila dokončno izravnalno dajatev (v nadaljnjem besedilu: protisubvencijska uredba o pregledu zaradi izteka ukrepa), in Uredba (ES) št. 366/2006 (7) (v nadaljnjem besedilu: protidampinška uredba o spremembi), ki je sledila preiskavi v zvezi z delnim vmesnim pregledom in s katero je bila spremenjena dokončna protidampinška dajatev na tak uvoz.
            
         
               (3)
            
            
               Po pregledu zaradi izteka ukrepa je bila 6. novembra 2007 z Uredbo Sveta (ES) št. 1292/2007 (8) uvedena dokončna protidampinška dajatev na uvoz folije iz PET s poreklom iz Indije.
            
         
               (4)
            
            
               20. maja 2010 je bilo v Uradnem listu Evropske unije objavljeno obvestilo (9). V navedenem obvestilu so bile strani obveščene, da glede na sodbo Splošnega sodišča z dne 17. novembra 2009 v zadevi T-143/06 (10) (v nadaljnjem besedilu: sodba) za uvoz v Evropsko unijo folije iz PET, ki jo proizvaja družba MTZ Polyfilms Limited (v nadaljnjem besedilu: MTZ Polyfilms) ne veljajo več protidampinški ukrepi, uvedeni s protidampinško uredbo o spremembi in Uredbo (ES) št. 1292/2007, in da bi se moralo dokončne protidampinške dajatve, ki so bile plačane v skladu s tema uredbama na uvoze MTZ Polyfilms, povrniti ali odpustiti. Obvestilo je prav tako delno ponovno odprlo zadevno preiskavo v zvezi s protidampinškim pregledom glede uvoza folije iz PET s poreklom, med drugim, iz Indije za izvajanje navedene sodbe Splošnega sodišča v zvezi z MTZ Polyfilms.
            
         
               (5)
            
            
               Izravnalna dajatev, ki je bila uvedena s protisubvencijsko uredbo o pregledu zaradi izteka ukrepa, je prenehala veljati 9. marca 2011 (11) v skladu s členom 18(1) osnovne protisubvencijske uredbe. V skladu z načelom, da za noben izdelek ne smejo hkrati veljati protidampinške in izravnalne dajatve za obravnavanje enih in istih razmer, ki izhajajo iz dampinga ali iz izvoznega subvencioniranja, so bile stopnje protidampinških dajatev, uvedene z Uredbo (ES) št. 1292/2007, določene ob upoštevanju zneska izravnalne dajatve, uvedene s protisubvencijsko uredbo o pregledu zaradi izteka ukrepa, v skladu s členom 14(1) osnovne protidampinške uredbe. Glede na iztek izravnalne dajatve je treba zdaj prilagoditi stopnje protidampinških dajatev.
            
         2.   STOPNJE PROTIDAMPINŠKIH DAJATEV PO IZTEKU IZRAVNALNE DAJATVE ZA ENAK UVOZ
   
   
               (6)
            
            
               Kot je navedeno v uvodni izjavi 5 je zaradi izteka izravnalne dajatve na folijo iz PET s poreklom iz Indije 9. marca 2011 treba prilagoditi stopnje protidampinških dajatev. Protidampinško dajatev, določeno z Uredbo (ES) št. 1292/2007, sestavlja stopnja dampinga, zmanjšana za stopnjo subvencioniranja v zvezi z izvoznimi subvencijami. Zaradi izteka izravnalne dajatve je treba ponovno določiti stopnje protidampinških dajatev.
            
         
               (7)
            
            
               V skladu s členom 9(4) osnovne protidampinške uredbe znesek protidampinške dajatve ne sme preseči ugotovljene stopnje dampinga, ampak bi moral biti nižji od navedene stopnje, če bi taka nižja dajatev zadoščala za odpravo škode industriji Unije. Stopnjo dajatve bi bilo zato treba določiti na najnižji stopnji dampinga in odprave škode.
            
         
               (8)
            
            
               Pri tem je treba opozoriti, da je bila pri prvotni protidampinški preiskavi stopnja odprave škode v vseh primerih nad stopnjami dampinga, kot je določeno v uvodni izjavi 195 Uredbe Komisije (ES) št. 367/2001 in potrjeno v uvodni izjavi 74 Uredbe (ES) št. 1676/2001. Zato bi bilo treba protidampinško dajatev določiti v višini stopenj dampinga, določenih glede na različne indijske proizvajalce, ki so:
               
                           Družba
                        
                        
                           Stopnja dampinga in stopnja protidampinške dajatve
                        
                        
                           Sklicevanje
                        
                     
                           Ester Industries Limited
                        
                        
                           29,3 %
                        
                        
                           Uredba (ES) št. 366/2006
                        
                     
                           Garware Polyester Limited
                        
                        
                           0 %
                        
                        
                           Izvedbena uredba (EU) št. 38/2011 (12)
                           
                        
                     
                           Jindal Poly Films Limited
                        
                        
                           0 %
                        
                        
                           Uredba (ES) št. 1676/2001 (15)
                           
                        
                     
                           Polyplex Corporation Limited
                        
                        
                           3,7 %
                        
                        
                           Uredba (ES) št. 366/2006
                        
                     
                           SRF Limited
                        
                        
                           15,5 %
                        
                        
                           Uredba (ES) št. 1424/2006 (13)
                           
                        
                     
                           Uflex Limited
                        
                        
                           3,2 %
                        
                        
                           Uredba (ES) št. 366/2006 (16)
                           
                        
                     
                           Vacmet India Limited
                        
                        
                           0 %
                        
                        
                           Izvedbena uredba (EU) št. 205/2011 (14)
                           
                        
                     
                           Vse druge družbe (razen MTZ Polyfilms)
                        
                        
                           29,3 %
                        
                        
                           Uredba (ES) št. 366/2006
                        
                     
         
               (9)
            
            
               Vsi znani indijski proizvajalci izvozniki folije iz PET, indijski organi in industrija Unije folije iz PET so bili obveščeni o navedenem poteku dejavnosti.
            
         
               (10)
            
            
               Po takem razkritju je več indijskih družb trdilo, da ker pregled zaradi izteka ukrepa za izravnalne ukrepe ni bil zahtevan, je bila industrija Unije očitno v dobrem stanju in bi zato bilo treba tudi odpraviti protidampinške ukrepe. En proizvajalec izvoznik je poleg tega trdil, da bi bilo treba povprečno stopnjo dampinga vzorca ponovno izračunati, saj je po vmesnem pregledu Garware Polyester Limited, ki je bila ena od družb v vzorcu, trenutno postala predmet popravljene individualne stopnje dampinga. Opozoriti bi bilo treba, da obe trditvi presegata omejen obseg te uredbe, katere cilj je zgolj prilagoditev obstoječih stopenj protidampinških dajatev po izteku sočasnih izravnalnih ukrepov glede istega uvoza. Vsako zahtevo za spremembo stopenj protidampinških dajatev po domnevni spremembi okoliščin bi bilo treba predložiti v skladu s členom 11(3) osnovne uredbe. Zato je treba te trditve zavrniti.
            
         
               (11)
            
            
               Eden indijski proizvajalec izvoznik je trdil, da bi morala Komisija zdaj, ko se je izravnalna dajatev iztekla, odobriti prilagoditev cene indijskim izvoznikom s shemo DEPB, ki jo je Komisija zavrnila med prvotno preiskavo in delnim vmesnim pregledom. Ne glede na to, ali bi tako trditev bilo možno preučiti v okviru trenutne uredbe o spremembi, bi bilo treba opozoriti, da kot je povzeto v uvodni izjavi 50 Uredbe (ES) št. 367/2001 in uvodni izjavi 47 protidampinške uredbe o spremembi, trditev o spremembi cene za DEPB ni bila sprejeta, saj zadevni proizvajalci niso pokazali, da ugodnosti DEPB na primerljivost cen med domačimi prodajnimi cenami in prodajnimi cenami v EU niso vplivale. Ker se navedeni položaj z iztekom izravnalne dajatve ni spremenil, je treba to trditev zavrniti.
            
         
               (12)
            
            
               Druge vsebinske pripombe niso bile prejete. Stopnje dajatev bi zato bilo treba spremeniti na višino stopnje dampinga, kot je navedeno v razpredelnici v uvodni izjavi 8 –
            
         SPREJEL NASLEDNJO UREDBO:
   Člen 1
   Uredba (ES) št. 1292/2007 se spremeni:
   Člen 2(2) se nadomesti z naslednjim:
   
      „2.   Stopnja dokončne protidampinške dajatve, veljavne za neto ceno franko meja Unije pred plačilom dajatve, za izdelke, proizvedene v spodaj navedenih družbah, znaša:
      
                  Družba
               
               
                  Dokončna dajatev
                  (%)
               
               
                  Dodatna oznaka TARIC
               
            
                  
                              Ester Industries Limited
                           
                        
                              75-76, Amrit Nagar,
                           
                        
                              Behind South Extension Part-1,
                           
                        
                              New Delhi — 110 003,
                           
                        
                              Indija
                           
                        
               
                  29,3
               
               
                  A026
               
            
                  
                              Garware Polyester Limited
                           
                        
                              Garware House,
                           
                        
                              50-A, Swami Nityanand Marg,
                           
                        
                              Vile Parle (East),
                           
                        
                              Mumbai 400 057,
                           
                        
                              Indija
                           
                        
               
                  0
               
               
                  A028
               
            
                  
                              Jindal Poly Films Limited
                           
                        
                              56 Hanuman Road,
                           
                        
                              New Delhi 110 001,
                           
                        
                              Indija
                           
                        
               
                  0
               
               
                  A030
               
            
                  
                              Polyplex Corporation Limited
                           
                        
                              B-37, Sector-1,
                           
                        
                              Noida 201 301,
                           
                        
                              Dist. Gautam Budh Nagar,
                           
                        
                              Uttar Pradesh,
                           
                        
                              Indija
                           
                        
               
                  3,7
               
               
                  A032
               
            
                  
                              SRF Limited
                           
                        
                              Block C, Sector 45,
                           
                        
                              Greenwood City,
                           
                        
                              Gurgaon 122 003, Haryana,
                           
                        
                              Indija
                           
                        
               
                  15,5
               
               
                  A753
               
            
                  
                              Uflex Limited
                           
                        
                              A-1, Sector 60,
                           
                        
                              Noida 201 301, (U.P.),
                           
                        
                              Indija
                           
                        
               
                  3,2
               
               
                  A027
               
            
                  
                              Vacmet India Limited
                           
                        
                              Anant Plaza, IInd Floor, 4/117-2A,
                           
                        
                              Civil Lines, Church Road,
                           
                        
                              Agra 282 002, Uttar Pradesh,
                           
                        
                              Indija
                           
                        
               
                  0
               
               
                  A992
               
            
                  Vse druge družbe (razen MTZ Polyfilms Limited – dodatna oznaka TARIC A031 (17))
               
               
                  29,3
               
               
                  A999
               
            
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. maja 2011
      
         
            Za Svet
         
         
            Predsednik
         
         MARTONYI J.
      
   
   
      (1)  UL L 343, 22.12.2009, str. 51.
   
      (2)  UL L 188, 18.7.2009, str. 93.
   
      (3)  UL L 316, 10.12.1999, str. 1.
   
      (4)  UL L 55, 24.2.2001, str. 16.
   
      (5)  UL L 227, 23.8.2001, str. 1.
   
      (6)  UL L 68, 8.3.2006, str. 15.
   
      (7)  UL L 68, 8.3.2006, str. 6.
   
      (8)  UL L 288, 6.11.2007, str. 1.
   
      (9)  UL C 131, 20.5.2010, str. 3.
   
      (10)  Zbirka odločb 2009, str. II-04133.
   
      (11)  Obvestilo o izteku, UL C 68, 3.3.2011, str. 6.
   
      (12)  UL L 15, 20.1.2011, str. 1.
   
      (13)  UL L 270, 29.9.2006, str. 1.
   
      (14)  UL L 58, 3.3.2011, str. 14.
   
      (15)  Jindal Poly Films Limited je bila takrat znana kot Jindal Polyester Limited
   
      (16)  Uflex Limited je bila takrat znana kot Flex Industries Limited
   
      (17)  Glede MTZ Polyfilms Limited (New India Centre, 5th Floor, 17 Co-operage Road, Mumbai 400039, Indija), se sklicevanje nanaša na obvestilo, objavljeno v UL C 131, 20.5.2010, str. 3.“